TISCO สุดปัง! กำไร Q2 โตกระฉูด 25% หลังตั้งสำรองลดฮวบ
TISCO สุดปัง! กำไร Q2/60 โตกระฉูด 25% มาที่ 1.51 พันลบ. จากปีก่อน 1.21 พันลบ. หลังตั้งสำรองลดฮวบ 
30 พ.ค. 2561

บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO รายงานผลการดำเนินงานประจำไตรมาส 2/60 สิ้นสุดวันที่ 30 มิ.ย.60 และงวด 6 เดือน 2560 (รวมบริษัทย่อย) มีกำไรสุทธิดังนี้

โดยผลประกอบการประจำไตรมาส 2/60 มีกำไรเพิ่มขึ้น เป็นผลมาจากรายได้ดอกเบี้ยสุทธิมีจำนวน 2.76 พันล้านบาท เพิ่มขึ้น 69.99 ล้านบาท หรือคิดเป็นร้อยละ 2.6 จากช่วงเดียวกันของปีก่อน ขณะที่รายได้ที่มิใช่ดอกเบี้ยมีจำนวน 1.50 พันล้านบาท เพิ่มขึ้น 121.02 ล้านบาท หรือคิดเป็นร้อยละ 8.8 เมื่อเทียบช่วงเดียวกันของปีก่อน ค่ารายได้ค่าธรรมเนียมจากธุรกิจธนาคารพาณิชย์ การขยายตัวของธุรกิจนายหน้าประกันภัย และรายได้ค่าธรรมเนียมพื้นฐานธุรกิจจัดการกองทุนเพิ่มขึ้น รวมทั้งการรับรู้รายได้จากธุรกิจวาณิชธนกิจ
ขณะเดียวกันบริษัทตั้งสำรองหนี้สูญและหนี้สงสัยจะสูญและรายการขาดทุนจากการด้อยค่ารวมจำนวน 542.12 ล้านบาท คิดเป็นอัตราร้อยละ 0.99 ของยอดสินเชื่อเฉลี่ย ลดลงเมื่อเทียบกับ 925.53 ล้านบาทในไตรมาส 2/59 ตามคุณภาพสินเชื่อที่ปรับตัวดีขึ้น โดย ณ สิ้นไตรมาส 2 ปี 60 บริษัทมียอดสำรองค่าเผื่อหนี้สงสัยจะสูญและค่าเผื่อการปรับมูลค่าจากการปรับโครงสร้างหนี้ทั้งสิ้นจำนวน 8.96 พันล้านบาท
โดยเงินสำรองเป็นส่วนของธนาคารจำนวน 8.42 พันล้านบาท ซึ่งสูงกว่าเกณฑ์ขั้นต่ำของธนาคารแห่งประเทศไทยที่เท่ากับ 4.18 พันล้านบาท หรือคิดเป็นอัตราส่วนของเงินสำรองของธนาคารต่อสำรองตามเกณฑ์ขั้นต่ำของธนาคารแห่งประเทศไทยที่ร้อยละ 201.54